gl en gl gl gl gl gl en gl gl gl gl gl gl es es gl gl gl gl gl es gl gl gl gl gl gl gl es es gl gl gl gl gl es es gl gl gl gl gl es gl gl gl gl gl gl gl es gl gl gl gl gl gl gl gl gl gl es gl gl gl gl gl gl gl gl gl es gl gl gl gl gl en gl gl es es gl gl gl gl es gl gl gl gl gl gl es es gl gl gl gl gl gl gl gl gl es es gl gl gl gl es es gl gl gl es es gl gl gl es es gl es gl es pt es en gl gl gl gl gl es gl gl es gl gl gl gl es es gl es gl gl es gl es gl gl gl gl gl gl es gl gl es gl gl gl es gl gl gl pt gl gl es gl gl gl gl gl gl es gl gl es en gl gl es gl gl gl pt gl gl es gl gl gl gl gl ca gl gl es es gl it gl gl gl gl gl war es gl gl pt gl gl ceb ca es gl nb gl gl es pt sv gl pt gl cs gl de gl cs gl gl gl gl gl gl cs lt gl gl gl gl gl gl cs lt gl gl gl de lt gl gl gl gl gl gl gl da de lt gl gl gl gl gl gl gl gl da cs lt gl gl gl gl gl gl gl gl gl da de lt gl gl gl gl gl gl gl gl gl gl gl gl gl gl gl gl gl gl gl es es es es gl es gl gl es gl gl gl gl gl da cs lt gl gl gl gl gl gl gl da cs lt gl gl hu ca gl it en gl gl gl gl gl pt gl it pt gl it gl gl it fr gl it gl gl it gl gl gl en gl gl pt gl gl gl gl gl gl gl gl gl gl gl es gl gl gl es gl gl gl gl pt gl gl pt gl gl gl gl gl gl gl gl it gl gl es gl gl pt gl gl fr gl gl es it es it ca it en it pt it gl gl gl pt pt pt gl gl gl en pt gl gl la pt ceb es gl es en en en en en es ca pt pt en gl gl en pt it en it pt sk pt gl it ast fr cs pt gl gl es pt it it it it en it gl it en pt de it it gl it gl en es he gl en gl gl gl gl gl gl gl pt pt en gl it it ca gl gl it it gl gl gl gl it gl gl gl gl gl es gl it it gl es es gl gl it ca gl gl it gl ca it gl gl gl gl gl gl es gl it en gl gl gl pt pt gl es gl de pt it it gl it gl es ca gl it it gl en gl pt da pt gl gl es gl gl gl gl it en en pt pt en es hbs_lat fi it en en gl vi gl hu gl gl gl ko it gl it it gl gl it gl vi it gl gl it pt pt es pt gl gl en es es nl it gl gl pt gl de it it it en gl gl gl gl gl gl gl gl gl gl gl pt gl it gl gl gl gl gl gl it en gl gl es gl gl gl gl gl it gl it gl gl gl gl gl it gl gl gl gl gl en it es fr en en gl gl gl gl gl es gl es fr es en en ceb es gl gl fr pt es pt gl gl hu it gl gl ast en gl it gl gl gl pt pt gl gl pt it gl it pt pt gl gl gl fr es pt ast gl gl gl gl gl gl gl es gl gl gl gl gl gl gl gl gl it gl gl gl en gl gl gl
Blogue do Equipo de Normalización e Dinamización Lingüística do IES Pintor Colmeiro (Silleda)
Mapa da Mitoloxía de Trasdeza
26 de xuño de 2013
Afondando na poesía: Chus Pato II
Traballo de Ánxela LLinares e Paula Gamallo, de 1º de Bacharelato do IES Pintor Colmeiro.
Publicado por as ferreiras ás 23:31 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Chus Pato, poesía, vídeo
25 de xuño de 2013
Visita de Carlos Vila Sexto
O xoves 6 de xuño visitou o noso centro este autor para falar co alumnado de 3º e de 4º de ESO dos seus libros Gárgola e As sete mortes. Disto e de moito máis, pois descubrimos con el un rapaz que amaba os videoxogos e os cómics, o cine e o xénero fantástico. E o que máis lle gustaba do mundo era xogar. Agora traballa na Televisión Española e é guionista de series tan famosas como “Los misterios de Laura”. Pero segue a escribir novelas! Agardamos lelo novamente, pois foi todo un éxito.
Máis nas estelas dos ronseis:  Terror e Misterio
Publicado por as ferreiras ás 19:01 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Carlos Vila Sexto, literatura
24 de xuño de 2013
Non o dicimos nós, é cousa da Secretaría Xeral de Política Lingüística. Dos 826 centros que enviaron o seu proxecto de normalización ao organismo da Consellería de Educación, o noso está entre os 20 que obtiveron a máxima cualificación:
Os colexios e institutos que obtiveron a máxima puntuación pola calidade dos proxectos foron os seguintes: na provincia da Coruña, o IES de Arzúa, o IES David Buján de Cambre, o CPI A Picota de Mazaricos, o CPI Virxe da Cela de Monfero, o IES Maruxa Mallo de Ordes, o IES Félix Muriel de Rianxo e o CEIP de Aguiño de Ribeira; en Lugo, o IES Perdouro de Burela e o CPI Doutor Daniel Monje de Navia de Suarna; en Ourense, o IES San Mamede de Maceda, o CPI de Maside e o CEIP de Prácticas de Ourense; en Pontevedra, o IES Aquis Celenis de Caldas de Reis, o CEIP Espiñeira-Aldán e o IES de Rodeira de Cangas, o CEIP Mestre Valverde Mayo de Mos, o IES Val do Tea de Ponteareas, o CEIP de Parada Campañó de Pontevedra, o IES Pintor Colmeiro de Silleda e a Escola Superior de Arte Dramática de Vigo.
O que é unha mágoa é que por este esforzo que realizamos no ENDL a achega económica fose, en comparación con cursos anteriores, considerablemente reducida. De ser cualificados coa máxima putuación hai uns anos, a aportación que recibiríamos para o desenvolvemente do proxecto sería de 2000 €. Coa importante redución que sufriron as partidas para a normalización lingüística, só tivemos 800 €.
Publicado por as ferreiras ás 10:34 1 comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: ENDL, política lingüística, SXPL
23 de xuño de 2013
Encontros coa poesía: Antonio García Teijeiro
Antía e Nuria achegáronse á obra de Antonio García Teijeiro e mantiveron con el un diálogo escrito. Estas son as súas impresións:
Poder falar con este autor sen dúbida foi unha moi boa experiencia. Cambiou a nosa perspectiva de ver o mundo da Literatura. Ver como é capaz de expresar o que sente escribindo, dun xeito do que tod@s gostamos, con poesía, historias... Quedounos moita pena de non poder encontrarnos co poeta en persoa, e saber máis del. Pero estaba a traballar na súa Antoloxía, e agasallounos con parte do seu tempo contestando as nosas preguntas, polo que non temos máis ca agradecemento. Lemos moitos poemas del, e gustáronnos especialmente "Ventiño" e "Chove nos versos", e aínda que xa rematamos o traballo temos pensado buscar os seus libros e seguir léndoo. Facer traballos deste tipo parece que nos introducen máis no que é a escrita e ganas de ler.
Publicado por as ferreiras ás 21:49 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: alumnos, Antonio García Teijeiro, poesía, vídeo
22 de xuño de 2013
Durante este traballo comprobamos que as pintadas e os graffitis non son significativos cando se trata de establecer a lingua predominante nos sinais visibles nos espazos públicos de Silleda. De todas formas, recollimos algúns e elaboramos este vídeo que nos quedou moi aparente. Tamén, como conclusión, fíxosenos evidente o emprego masivo do castelán en todo tipo de rotulación e anuncios comerciais. Se isto, ademais non se acompaña, como acabamos de ver, dunha aposta normalizadora clara das administracións, temos o campo preparado para a substitución lingüística. O galego está ameazado pola lingua dominante, que ademais ten todas as ventaxas lexislativas. Pensamos que debemos promover e colaborar cos empresarios e comerciantes de Silleda para trasladarlles esta realidade e a importancia fundamental da súa colaboración para a visibilización da lingua galega.
Con este traballo certificamos que o estado social da lingua galega no concello non é bo. Un síntoma é a súa paixase lingüística. Isto lévanos a pensar que os prexuízos cos que se carga ao uso do galego están profundamente enraizados no noso entorno máis próximo, pero decatármonos desta evidencia é tamén o primeiro paso para establecer un proxecto de futuro para a normalización. Para o pasado deixamos os prexuízos e os modos de proceder antigos e irreflexivos respecto do uso da lingua galega.
Publicado por as ferreiras ás 09:07 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: documento, paisaxe lingüística, Silleda, vídeo
Neste vídeo aparecen fotos de vaos permaentes nas entradas dos garaxes en Silleda. Forman parte do traballo da paisaxe lingüística de Silleda realizado polo alumnado do IES Pintor Colmeiro no curso 2012-2013 co fin de comprobar a realidade lingüística do entorno e da importancia da colaboración na súa normalización.
A maior sorpresa que tivemos ao comprobar os resultados foi o obtido ao facer o estudo da distribución das linguas nos sinais das administracións. Supoñíamos que o uso do galego se aproximaría ao 100%, pero non foi así.
Ao revisar os datos comprobamos que a maior parte dos sinais administrativos monolingües en castelán son os referidos aos vaos de aparcamento das entradas dos garaxes, polo que sería relativamente sinxelo comenzar ca cambiar a situación.
Neste traballo recollimos un total de 39 fotografías de vaos, que representan prácticamente o 60% do total dos sinais en castelán. Por iso farémoslle unha proposta ao Concello para que cambie este tipo de sinais e para que os que se coloquen de aquí en diante teñan garantizada a súa emisión en galego. De facerse así sería ademais unha aposta moi visible para os veciños de Silleda. Ademais con este traballo pretendemos abrir unha porta de colaboración coa entidade local para establecer proxectos normalizadores
Publicado por as ferreiras ás 09:00 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: alumnos, paisaxe lingüística, Silleda, vídeo
21 de xuño de 2013
Neste vídeo aparecen moitas fotos de comercios de Silleda. Forman parte do traballo da paisaxe lingüística de Silleda realizado polo alumnado do IES Pintor Colmeiro no curso 2012-2013 co fin de comprobar a realidade lingüística do entorno e da importancia da colaboración na súa normalización.
Dos 602 sinais comerciais, 120 están en galego e máis do triplo, 384 en castelán. Outros 45 aparecen nas dúas linguas. Non fixemos ningunha análise sobre se hai predominancia dalgunha lingua nestes últimos sinais. En 25 sinais aparecen en inglés. Deles 12 son monolingües e no resto vén acompañada doutra(s) lingua(s). Temos tamén 30 fotos nos que tivemos problemas para etiquetar a lingua na que estaban redactados.
Chama a atención que estando asentados os comercios nun entorno galegófono os comercios respondan usando outra lingua que non é a ambiental. Esta gráfica pon en evidencia unha anormalidade que se non a percibimos como tal é por estaren moi asentados prexuízos que veñen de moi atrás.
Unha das consecuencias deste estudo é a evidencia da conveniencia de establecer acordos para unha planificación da normalización no entorno. Para iso puxémonos en contacto con ECOS (Asociación de empresarios e comerciantes de Silleda) e trasladámoslle os resultados deste estudo. Resulta que a asociación empresarial mantén o galego como lingua de comunicación social, tal e como fai tamén o Concello. Pola contra os resultados recollidos da paisaxe lingüística de Silleda ofrécennos un panorama completamente distinto, onde o castelán é a lingua hexemónica.
En moitos casos a cartelería dos comercios procede de marcas e axentes externos que emiten os seus sinais en castelán. Pensamos que compría que os comerciantes de Silleda reflexionasen sobre este feito para que a presenza do galego non se vexa aínda máis excluída polo que os invitamos a que as mensaxes de confección propia que emitan deberían facela en galego. Deste xeito compensaríase tan siquera cuns mínimos o percorrido paisaxístico polas rúas do noso entorno.
Aínda que o título desta epígrafe faga referencia ao comercio cómpre destacar que non só son responsables os comerciantes os responsables deste tipo de sinalización. Hai carteis como este que presentamos aquí, que puideron ser colocados por calquer cidadán. Isto sérvenos para insistir na necesidade de contar coa colaboración de todo o mundo para a normalización.
Publicado por as ferreiras ás 08:00 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: alumnos, comercio, normalización, paisaxe lingüística, Silleda, vídeo
20 de xuño de 2013
Neste vídeo aparecen moitas fotos de Silleda con soportes que son responsabilidade das administracións. Forman parte do traballo da paisaxe lingüística de Silleda realizado polo alumnado do IES Pintor Colmeiro no curso 2012-2013.
A maior sorpresa que tivemos ao comprobar os resultados foi o obtido ao facer o estudo da distribución das linguas nos sinais das administracións. Supoñíamos que o uso do galego se aproximaría ao 100%, pero non foi así.
Dos 143 sinais deste grupo, 67 (un 47%) estaban escritos en galego; 63 (un 44%) aparecían só en castelán e 8 (6%) nas dúas linguas. Isto revela que as autoridades no concello non estiveron realmente implicadas na normalización lingüística. A cidadanía silledense decátase simplemente paseando polas rúas máis céntricas da vila, que as administracións non apostan pola mesma lingua que usan os veciños. Isto non fai outra cousa que reforzar prexuízos polo que para o ben da normalización, precísase reverter esta situación.
Preséntase o problema de que facer para cambiar a situación. Ao revisar os datos comprobamos que a maior parte dos sinais administrativos monolingües en castelán son os referidos aos vaos de aparcamento das entradas dos garaxes, polo que sería relativamente sinxelo comenzar ca cambiar a situación.
Neste traballo recollimos un total de 39 fotografías de vaos, que representan prácticamente o 60% do total dos sinais en castelán. Por iso farémoslle unha proposta ao Concello para que cambie este tipo de sinais e para que os que se coloquen de aquí en diante teñan garantizada a súa emisión en galego. De facerse así sería ademais unha aposta moi visible para os veciños de Silleda. Ademais con este traballo pretendemos abrir unha porta de colaboración coa entidade local para establecer proxectos normalizadores
Publicado por as ferreiras ás 09:00 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: administración, alumnos, normalización, paisaxe lingüística, Silleda, vídeo
19 de xuño de 2013
Se onte vos amosabamos o vídeo de recomendacións literarias entre alumnado de Forcarei e Silleda, hoxe traemósvos o abano lector que realizamos para a ocasión e que será repartido entre o alumnado durante esta semana. Como vedes, esta non é unha guía de lectura máis. Esta é unha guía de lectura para usar neses días de calor abafantes que todo o mundo agarda ansioso -nós non- para marchar á praia, á piscina, ao río... e falar dunha calor que derrete. Xa vedes, nós preocupámonos non só da vosa saúde mental, senón tamén da física, polo que vos ofrecemos un só produto con dobre indicación. Que máis se pode pedir?
E este é o resultado...
Instrucións de pregado Paso 1: Recortar o documento A3 ata ter unha elipse estrelada (é importante fixarse nas marcas que hai na cara interior do abano, na que están os libros) Paso 2: Coa cara principal cara arriba, dobrar ao medio en val de forma que a portada quede oculta. Paso 3: Abrir de novo e poñer a elipse cos libros cara arriba. Facer un dobre pregamento en val usando as marcas que viñan no documento inicial. Por suposto, é moi importante marcar ben os pregamentos. Doado, non?
Publicado por as ferreiras ás 20:57 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: colaboración, Forcarei, lectura, Silleda
Encontros coa poesía: Vázquez Pintor
Lucía e Rebeca, alumnas de 1º de bacharelato, tiveron a oportunidade de coñecer a Xosé Vázquez Pintor. O escritor foi tan xeneroso e amable que estivo en Silleda coas dúas alumnas, pasando unha tarde ben agradable.En palabras de Lucía:
Pareceume unha boa idea dende o primeiro momento, xa que é unha boa maneira de achegarnos ao mundo da poesía e os seus autores. Foi moi agradable a experiencia de contactar cun autor coma Don Xosé e ensinarlle Silleda, onde nós vivimos, e onde el había tempo que non estaba. Despois de facerlle a entrevista gozamos nun dos bares de Silleda dun refrixerio e da súa compaña, así como tamén das anécdotas que nos foi contando co transcurso da tarde.
Publicado por as ferreiras ás 20:20 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: alumnos, lectura, poesía, vídeo, Xosé Vázquez Pintor
Encontros coa poesía: Chus Pato
Este é o primeiro que  traballo dunha serie realizada polo alumnado de 1º de bacharelato realizado sobre a poesía galega e os seus autores.
Ánxela e Paula entregan coa publicación deste vídeo despois de coñecer a Chus Pato, estar con ela en Lalín e ler algúns dos seus poemas de diferentes libros. Escolleron un seu poema e levárono ao outro lado do Océano. Isto é o que nos din:
Despois desta entrevista a Chus o que máis claro nos quedou foi o que é realmente a poesía, da cal descoñeciamos por completo o seu significado. É habitual o erro de atribuír a palabra poesía a sentimento, como se fosen sinónimas ou dependesen unha da outra, pero non, a poesía non só é sentimento, a poesía é unha arte que moi poucos poden puír e moi poucos poden desenvolver: chamamos poesía á arte da palabra. Evidentemente, un poeta non sente máis ca ninguén nin dunha maneira distinta, só que para expresarse reflicte a súa arte nun papel, pero non sempre deriva dun sentimento. Aprendimos que, verdadeiramente, só un pequeno colectivo é quen de ler poesía e de entendela como a pode entender o seu autor, por que? Polo léxico, pola expresión, pola maxia de combinar as palabras dun xeito axeitado no momento adecuado. Isto non significa que calquera de nós non poida ler poesía, todo o contrario. De feito a autora cóntanos que está totalmente de acordo coa idea de que profesores, autores, etc animen a ler poesía, sobre todo nos colexios, onde é moito máis fácil manexar medios de lectura. Contounos que a súa mente sempre está creando, cousa que é moi interesante, di que precisa un clímax e non sempre é doado atopalo pero que unha vez que a tranquilidade e a inspiración se apodera do seu corpo e da súa mente todo ó seu redor vai dirixido á poesía. Unha creación pode levar dende uns minutiños ata períodos de longos anos, segundo nos dixo. O importante é ter a certeza de que todo pensamento que invade a súa mente e lle produce unha inquedanza poida ser sinónimo de creación, de poema, de poesía. Por moito tempo que leves traballando nisto, nunca vas saber o tempo que pode levar unha obra xa que todo depende da inspiración e de chegar a ter a confianza de que chegaches a relizar un bo traballo. Chus deixounos claro que antes de rematar algo realiza moitos cambios e voltas pero chega un punto no que o ves e pensas: isto é o que quería! Na súa opinión, deberiamos estar máis educados de cara á poesía, xa que por iso mesmo temos dificultades para entender moitos autores, porque temos carencias á hora de recoñecer esta arte. Confesounos que sempre está lendo poesía pero tamén lle gusta moito a filosofía e isto é o que le ultimamente. Na nosa opinión é unha muller ben interesante e con moito que aprenderlle aos demais. Estámoslle moi agradecidas por brindarnos unha tarde ao noso carón, falando dun tema tan enriquecedor como é a poes
Publicado por as ferreiras ás 10:12 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: alumnos, Chus Pato, entrevista, poesía, vídeo
A paisaxe lingüística. Bases para a normalización do entorno
No traballo explicamos en que consiste a paisaxe lingüística: investigar  a presenza escrita das distintas linguas nos espazos públicos. Nos vindeiros días publicaremos neste blogue varios vídeos relativos ao tema.
Os pasos que seguimos foron:
Redactar un documento de traballo que nos servira para planificar o que tiñamos que realizar. Partimos dun artigo do profesor da Universidade de Vigo Miguel López Docampo, publicado no nº 33 dos Cadernos de lingua da RAG . Na medida do posible seguimos a metodoloxía alí indicada. Por exemplo, cada sinal considérase individualmente, aínda que haxa varios que pertenzan ao mesmo comercio. Nese documento establecimos tres grupos principais en que clasificar os soportes da escrita nos espazos públicos: aqueles que son responsabilidade das administracións, os pertencentes aos comercios ou particulares, e un último apartado no que se pretendían recoller as as pintadas e os graffitis.
O seguinte paso consistiu en percorrer varias rúas céntricas de Silleda sacando fotos . Fixémolo pola Avenida do Parque, a Rúa María Colmeiro, a Rúa Venezuela , a Rúa do Progreso e a Rúa H en dúas xornadas do mes de febreiro do 2013.
Establecimos varios grupos de traballo, repartindo entre eles as fotos recollidas. Realizamos un primeiro paso de depuración das fotos, eliminando algunhas ben por estaren repetidas, ben porque finalmente decidimos que non nos interesaban. Quedámonos así con 768 fotos.
Mediante un documento colgado na nube de Google Drive ao que tiñan acceso todos os colaboradores, etiquetáronse todas as fotos principalmente en dous campos. O primeiro deles facía referencia ao tipo de soporte que contiña a mensaxe fotografiada e o segundo á lingua ou as linguas nas que viña redactada.
Finalmente realizamos un traballo de reconto dos datos obtidos e elaboramos este informe no que se dá conta deles. Para acompañar este informe tamén se realizaron varios vídeos con parte das fotos recollidas.
Publicado por as ferreiras ás 09:00 2 comentarios:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: documento, ENDL, normalización, paisaxe lingüística, Silleda
O gato con botas (versión acomodada)
Antonio Reigosa estivo connosco hai algunhas semanas para inaugurar unha aula co seu nome. Daquela trouxéranos un conto, unha súa versión do clásico Un gato con botas. Xenerosamente ante unha petición, mandounos o texto que queremos compartir aquí:
O gato con botas (versión acomodada) por Antonio Reigosa O gato con botas retrata con requintada retranca a hipocresía da sociedade francesa dos tempos de Perrault, daqueles anos de finais do século XVII, como antes o fixera, entre os séculos XII-XIII, os autores do Roman de Renart. Unha crítica, ao meu entender, aplicable tamén á nosa sociedade actual. Lembrade que o conto fala dun muiñeiro que só ten para deixar por herdanza aos seus tres fillos, un muíño, un asno e un gato. E vai ser o irmán máis novo o que reciba o ben que en aparencia ten menos valor: o gato. Resulta que o gato non é un gato convencional. O gato resulta ser un fenomenal estratega, capaz de deseñar e liderar as tramas máis insospeitadas. O pobre mozo, outra non lle quedaba, decide atender as condicións que lle impón o gato, que non son moitas pois só pide unhas botas para calzar e un bolso para recoller o que vaia pillando grazas as súas mañas. O gato pide ser recibido polo rei para facerlle ver que o seu amo, a quen el chama para darlle importancia, Marqués de Carabás, é un gran señor que lle envía regalos, tal que perdices ou coellos (ou patrocinios e posibilidades de negocio, que para o caso viría sendo o mesmo). O gato, para entender mellor o seu oficio en léxico actual, practica o chamado cohecho activo, mentres que o rei do conto, aceptando os regalos, practica o chamado cohecho impropio. (E convén saber tamén, para entender mellor o conto, que no século XVII chamaban carabás a uns coches de cabalos, pechados coma gaiolas, con capacidade para vinte persoas, e que usaban os que querían aparentar pertenza á nobleza cando viaxaban de Paris a Versalles). Volvemos ao conto. Cando o rei parece convencido de que o tal Marqués de Carabás non só existe, senón que é un gran señor, rico e poderoso, o gato con botas refina a estratexia e fai que o rei e o suposto Marqués de Carabás coincidan nunha cacería en Botsuana (digo, perdón, nun paseo pola beira do río). O falso marqués, por consello do líder da trama, o Gato con Botas, ten que simular que afoga no río (aínda que este encontro podería ter lugar tamén nunha estación de Servizo de Guitiriz, pero Perrault escolleu unha paisaxe máis bucólica) e xusto cando o rei pasa por alí na compaña da súa filla, o falso marqués pide auxilio, e o rei, ao saber polo gato de quen se trata, manda que lle axuden e que o salven. Aquí é cando coinciden as miradas do falso marqués e da princesiña. Como poden supoñer, houbo amor a primeira vista, aínda que aclaro que nos contos, e tamén máis veces das que se pensa na vida real, a princesiña representa un bocado gorentoso para abrandar as vontades do macho da especie. Por exemplo, se lle queremos facer caso a unha lenda moi actual, podemos dicir que a princesiña fai o papel da coca-cola, tan poderosa que pode desenferruxar un parafuso, modesto utensilio que no conto interpreta o falso marqués. O resto do conto, como moi ben saben, vai caendo polo propio peso. Ao gato xa só lle quedan por dobregar, ou sexa, por coaccionar, uns cantos individuos para que simulen que son empregados do falso marqués de Carabás, para que mintan no seu favor. E para rematar queda un gran engano que se parece un mundo a unha noticia dun meses atrás. O gato con botas reta a un ogro a que se transforme en diversos animais para ao final pedirlle que se transforme en Rato. E Rato, o que antes fora un ogro das finanzas mundiais, cae na trampa e acaba morrendo devorado polo gato. O gato apropiase das torres do ogro (chamdas Torres de Bankia) e das súas posesións, sen distinguir nin separar os activos tóxicos dos purificados. Aquel rapaz, aquel mozo muiñeiro (que podería ter sido tamén xogador de balonmán) era agora un señor rico e poderoso. Hai outro momento no conto, no que se pronuncia unha frase memorable que se parece moito a unha historia real que todos coñecemos. Nun momento dado dille o rei ao duque de Palma(digo, ao falso marqués de Carabás): —Meu querido marqués de Carabás; se non chegas a ser o meu xenro será porque non queres! E o falso marqués e a princesiña casaron, e comeron perdices, e viviron felices ata moito máis adiante que foi cando sucedeu a segunda parte deste conto, que non llela conto, primeiro porque vostedes xa a coñecen, e segundo, porque tampouco llela podería revelar aquí en público pois está baixo segredo de sumario. O que si é certo é que o falso Marqués de Carabás quedou coma un Campeón. E o rei tamén, aínda que pediu perdón e dixo que non volvería a suceder. Pero …
Publicado por as ferreiras ás 08:00 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Antonio Reigosa, creación
18 de xuño de 2013
Encontros coa poesía: Antía Otero
Publicado por as ferreiras ás 20:02 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Antía Otero, poesía, vídeo
Viaxe de ida e volta
Cando este curso sentamos a planificar, deseñar e cavilar novas –e vellas- actividades que fomenten o uso da nosa lingua, a consideración e a estima, démonos conta de que ata o momento tiñamos un oco, un baleiro que era necesario encher dalgún xeito: colaborarmos con outro centro máis ou menos próximo. Se Lalín –por afinidade- parecíanos pouco axeitado, diriximos a nosa mirada a Forcarei, un centro pequeno do rural que pode ter características máis ou menos semellantes a nós: un alumnado galego-falante na súa maioría que vai castelanizándose coas novas promocións. A este interese inicial sumouse a sempiterna preocupación polo fomento da lectura. Reunidos ambos equipos tivemos unha idea xenial: converter ao noso alumnado en amigo invisible virtual. E dunha idea xeral, global, fomos amañando e acoutando ata converter a inspiración en feitos: dez alumn@s de Forcarei recomendan libros a dez alumn@s de Silleda e viceversa. Xa vedes como as lecturas tamén viaxan en tren de ida e volta!
Publicado por as ferreiras ás 11:56 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: ENDL, Forcarei, libro, Silleda, vídeo
17 de xuño de 2013
Tríptico de Silleda para Agustín Fernández Paz
Publicado por as ferreiras ás 12:39 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Agustín Fernández Paz, alumnos, documentos, nomeamos as aulas, Silleda
Aula Agustín Fernández Paz
Aula agustín fernández paz from As Ferreiras Silleda
Agustín Fernández Paz esitvo connosco vía skype este pasado mércores 12/06/2013. E claro, inauguramos unha aula co seu nome. Nesta presentación explicamos como se desenvolveu a xornada.
O escritor agarimounos co seu saber, os seus libros, as súas películas e as súas vivencias. Para todos os que queirades ampliar a xornada vivida con el, podedes visitar o seu portal de internet, de certo que non vos arrepentiredes.
Esta será a última placa que colocaremos neste curso nomeando as aulas, e pensamos que cumprimos suficentemente coas expectativas previstas a principio de curso, cando se aventurou esta proposta do equipo de normalización.
Queremos agradecer a todos os escritores a súa presencia; estarán sempre connosco nos corredores do noso centro.
Publicado por as ferreiras ás 00:48 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Agustín Fernández Paz, fotos, literatura, nomeamos as aulas, presentación
15 de xuño de 2013
Silleda explicada a Agustín Fernández Paz.2
Velaquí outra invitación que lle trasladamos a Agustín Fernández Paz sobre o concello de Silleda o día en que inauguramos a aula que leva o seu nome
Silleda é un concello situado en Pontevedra, na comarca do Deza, a 40 km de Santiago de Compostela. Dos seus múltiples lugares para visitar, no centro urbán están as Pedrosas, un bonito parque no cal se pode gozar paseando con tranquilidade, ou simplemente observar a natureza en todas as estacións do ano. Outro parque é o da Igrexa. Para alegría dos rapaces, ambos teñen divertidos tobogáns e barras. O parque da igrexa siempre está cheo de vida, con rapaces patinando ou señores parolando, pero sen resultar bulicioso. Un lugar de máis interese histórico serían os Castros de Toiriz, os impresionantes restos encóntranse nun terreo rebosante de verde natureza, e outra das súas vantaxes é que é de fácil aceso. O cansancio ocasionado polas diversas visitas pode remediarse hospedándose no mosteiro de Carboeiro, ao que tamén se lle podería agregar a etiqueta de lugar de interese. Un dos mellores meses par avisitar Silleda sería xuño, xa que unha das principais atraccións turísticas do pobo, a Semana Verde, pódese encontrar prácticamente de todo e é feamosa ata o punto internacional Ou ir ata o campo da Saleta, en siador, para a Romaría do Rapaz, con atraccións, talleres, desfiles e música, todo gratuito. Pero Silleda tamén ten tesouros naturais, nas súas parroquias pódense contabilidzar 18 saltos de auga. O máis famoso é a Fervenza do Toxa, en Pazos. Unha das cataratas mási famosas de Galicia con 30 m de caída e un entorno natural dun gran valor paisaxístico. Aínda que máis pequen, non podemos esquecernos da catarata de Grava, que en realidade son dúas: a de Santa Mariña de Arriba, creada de modo artificial para o seu aproveitamento na centralhidroeléctrica de Santa Mariña, unha das primeiras de Trasdeza coñecida polos vecinos como “a fábrica da luz”. E a de Santa Mariña de Abaixo, unha pequeña fervenza de varios saltos. E ao marchar non esqueza de levar uns melindres de Silleda!
por Mariña Castro, de 2ºA
Publicado por as ferreiras ás 10:10 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Agustín Fernández Paz, alumnos, creación, nomeamos as aulas, Silleda
14 de xuño de 2013
Silleda explicada a Agustín Fernández Paz
Agustín Fernández Paz esitvo connosco vía skype este pasado mércores 12/06/2013. E claro, inauguramos unha aula co seu nome. Ademais o alumnado de 2º da ESO quixo explicarlle ao escirtor como é o noso concello. Velaquí unha das descricións:
Silleda é un pobo situado a 35 km de Santiago de Compostela aproximadamente. Se vostede visita Silleda non pode marchar sen botar un ollo ás diferentes riquezas que esta vila posúe. O máis importante destino turístico da zona é a Fervenza do Toxa, cualificada como a máis alta de Galicia, na que poderá pasear polas diferentes rutas ao lado do río, comer a carón da fervenza ou mesmo se é capaz, meter os pés na auga conxelada dorío Toxa. Cando se vai alí un séntese coma noutro mundo, unha sensación de ledicia, soidade e liberdade ao mesmo tempo apodérase do teu corpo. Outro lugar que non podes deixar sen visitar é o Mosteiro de Carboeiro, aínda que este non se fixo por sió, fixo falta a man do home. Está rodeado de extensas zonas verdes, montes e un río, e tamén consta dun pombal e dunha fermosa ponte románica. Pero isto non é o único que hai en silleda. A parte de dita fervenza hai moitas outras, como a de Férveda, e algún pozos máxicos, non tan coñecidos pero igual de sorprendentes. Xa meténdonos no casco urbano do pobo podemos disfrutar dos parques que este posúe, como o da Igrexa ou o das Pedrosas, e quedarse abraiado coas incribles vistas que se ven dende os Castros de Toiriz, outro lugar de interese. Silleda tamén está chea de festas, como a do Lacón ou a Romaría do Rapaz, que se enchen de xente todos os anos. Aínda que, sen dúbida, o acontecemento máis importante é a semana Verde, declarada como Feira Internacional de Galicia. A Feira tn toto o que nos poida itnersar: animais, productos agrícolas, alimento de todo tipo, etc. Isto é silleda, un pobo galego cheo de cultura.
por Juan Ares Pérez, 2ºA
Publicado por as ferreiras ás 10:03 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Agustín Fernández Paz, alumnos, creación, literatura, nomeamos as aulas
11 de xuño de 2013
Aula Fina Casalderrey: o vídeo
Durante este trimestre que unha das principais actividades do Equipo de Normalización e Dinamización Lingüística foi o fomento da lectura entre o alumnado. Para materializar o proxecto lemos a obra dun autor que logo nos visitará e inaugurará unha aula co seu nome. O luns pasado foi o turno de Fina Casalderrey, quen tamén tivo a xenerosidade de achegarse ao noso centro para agasallar ao alumnado coa súa presenza. Xa vos amosamos aquí as fotos. Arestora, e grazas novamente á xenerosidade do compañeiro Xosé Fuentes e a súa cámara, temos testemuño do traballo dun alumnado que estivo disposto a quedar sen recreos para ensaiar as obras de teatro que serviron de homenaxe á escritora.
Quen me quere adoptar? foi convertida en obra de teatro con monicreques, O meu avó é unha gata serviu para unha pequena montaxe e por último Xela volveuse vampira foi convertida en canción. Case nada!
Publicado por as ferreiras ás 12:47 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: actividades, Fina Casalderrey, literatura, monicreques, nomeamos as aulas, vídeo
7 de xuño de 2013
Xa temos outra aula con nome propio. Neste caso a correspondente a 1º ESO - A.
Nesta ocasión quen nos prestou o seu nome foi a escritora Fina Casalderrey, quen tamén tivo a xentileza e a xenerosidade de se achegar ao noso centro este pasado luns 02/06/2013.
Publicado por as ferreiras ás 10:56 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Fina Casalderrey, nomeamos as aulas
5 de xuño de 2013
Dúas bágoas por máquina
Fina Casalderrey_Máquina_1º A Copy by As Ferreiras Silleda
Fina Casalderey é unha das autoras de referencia na LIX. Estivo no IES Pintor Colmeiro o 03/06/2013 para inaugurar unha aula co seu nome. O alumnado de 1ºA do curso 2012-13 agasallouna con este álbum ilustrado do seu libro "Dúas bágoas por máquina" editado por Xerais que foi premio Merlín 1991.
Publicado por as ferreiras ás 09:16 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: álbum ilustrado, documentos, Fina Casalderrey, literatura, LIX, nomeamos as aulas
4 de xuño de 2013
Os monicreques do Paporrubio
O galiñeiro de Luchi from No Majors on Vimeo.
Paporrubio from No Majors on Vimeo. Estes días atrás tivemos no centro un Obradoiro de Monicreques para 1º de ESO impartido por Luchi. O alumnado pasouno xenial, aprendeu moitísimo, e o profesorado quedou encantado con este profesional sincero e divertido que nos deu unha lección de xenerosidade. Contounos que tiña unha empresa, "Paporrubio" que leva todo tipo de xogos populares e onde combina narración, música, xogo... O curso próximo, se superamos a crise económica, é o noso desexo contratalo, posto que estamos certos de que será unha das mellores actividades que poidamos desenvolver.
Publicado por as ferreiras ás 14:30 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: obradoiro, plástica, vídeo
3 de xuño de 2013
Antonio-Reigosa-Resalgario-1º-ESO-22-maio-2013 Copy by As Ferreiras Silleda
"Resalgario" é un libro de Antonio Reigosa editado por Xerais. Pero o que temos aquí é a versión que os alumnos do IES Pintor Colmeiro (SIlleda) fixeron nun álbum ilustrado que lle regalaron ao autor con motivo da súa visita o 22/05/2013 ao centro. Durante esa visita inauguramos unha aula co nome do escritor.
Publicado por as ferreiras ás 08:00 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: álbum ilustrado, alumnos, Antonio Reigosa, documentos, literatura, nomeamos as aulas
1 de xuño de 2013
O noso álbum do "Misterio das badaladas"
Xabier Docampo_album_O misterio das badaladas_1º B by As Ferreiras Silleda
"O misterio das badaladas" de Xabier Docampo. Entregáronllo o 13/05/2013, o día que o escritor visitou o noso centro e inaugurou unha aula co seu nome. Debido ao frenético traballo que estamos a realizar no Equipo de Normalización, tardamos un par de semanas en colgalo no blogue e non sabemos como, pero este traballo do noso alumnado xa leva máis de 1.000 visitas.
Publicado por as ferreiras ás 14:15 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: actividades, álbum ilustrado, alumnos, nomeamos as aulas, Xabier P. Docampo
Publicacións máis recentes Publicacións máis antigas Inicio
Subscribirse a: Publicacións (Atom)
Estudo sociolingüístico IES Pintor Colmeiro
Paisaxe lendaria e toponímica de Silleda
02.Gran Hermano 2011: 'Hablaba gallego, que bajón!!!'
03. Gran Hermano. 'Autoxenofobia'
04. Principais fenómenos das linguas en contacto
05. A memoria da lingua
06. Lingua de reis, lingua de pobo
07. "Vivir cada día" nos anos 70
08.O castelán, lingua de pobres nos Estados Unidos
09.En galego, por que non?
10. Dez anécdotas reais sobre o galego
Tamén estamos no facebook, únete a nós!
Afondando na poesía: Chus Pato II
Visita de Carlos Vila Sexto
Encontros coa poesía: Antonio García Teijeiro
Paisaxe lingüística. Vaos permanentes.
Encontros coa poesía: Vázquez Pintor
Encontros coa poesía: Chus Pato
A paisaxe lingüística. Bases para a normalización ...
O gato con botas (versión acomodada)
Encontros coa poesía: Antía Otero
Viaxe de ida e volta
Tríptico de Silleda para Agustín Fernández Paz
Aula Agustín Fernández Paz
Silleda explicada a Agustín Fernández Paz.2
Silleda explicada a Agustín Fernández Paz
Aula Fina Casalderrey: o vídeo
Dúas bágoas por máquina
Os monicreques do Paporrubio
O noso álbum do "Misterio das badaladas"
Tabeirós Montes - Xornal de Tabeirós-Terra de Montes
Cabanelas contra o espolio e a invasión dos eólicos - Alarma de Terra de Montes A asociación Alarma Terra de Montes continua incansábel, despois de charla informativa celebrada o sábado na aldea de Cabanelas,...
A Marela Tarabela (ed. dixital)
Coa nosa xente - *Guillermo López Taboada**, un informático emprendedor e multipremiado, «o catedrático máis novo da UDC» * Hai uns días La Voz de Galicia informaba sobre...
O galego vai contigo - Campaña de Galiza Nova para que a mocidade tome consciencia da lingua na que se relaciona e que aposte por usar o galego. Esta iniciativa ben podía estar ...
Portas aDentro 2022 - O noso resumo deste curso 2021/2022: o número XXXII da nosa revista. Podedes descargala aquí ou premendo sobre a imaxe.
AS NOSAS ÁRBORES NAS PORTAS - Ola amiguiños e amiguiñas!! Xa podemos decir que a semente do noso proxecto *FORTES COMA CARBALLOS* empeza a agromar. De todos os traballos que fixemos es...
O blogue do Carlos Callón
Revista de imprensa da presentación nacional d'O libro negro da lingua galega - - Carlos Callón publica o 'libro negro' do galego, que evidencia os 500 anos de represión contra a lingua. *Praza*, 10 de xuño de 2022. - Ca...
Paleta planeta - *U*n álbum ilustrado dun tándem que xa coñeciamos: *Yolanda Castaño e Xosé Tomás*. Ambos asinan o álbum *Paleta planeta*, publicado por Baía, que nos ac...
A Biblioteca do Colmeiro
- ENQUISA DE PARTICIPACIÓN DO ALUMNADO PARA A REVISIÓN DO PROXECTO LECTOR DE CENTRO O obxectivo desta enquisa é que os alumnos e as alumnas participedes, ...
Hai vida nos libros - Este ano conmemoramos o 23 de abril, Día do Libro, en colaboración co grupo da biblioteca e o club de lectura, cunha actividade de animación á lectura. Pux...
Coreografía Negra sombra no Dia de Rosalía 2021 - A Asociación de escritores e escritoras en lingua galega convidounos a coreografiar esta versión de "Negra sombra" de Sebastian Black e Its Soul
A romaría do San Verísimo de Ponte - Publicado en Faro de Vigo - Deza/Tabeirós (27/09/2020). Nun ano atípico debido á COVID-19, moitas festas viron reducidos os seus actos ou simplemente can...
SNL do Concello de Zas
PANXOLIÑAZAS - O xa tradicional concurso de vídeos e Nadal, PanxoliñaZAS, xa está en marcha. BASES ORGANIZA Concello de Zas a través do seu Servizo de Normalización Lingü...
ENTROIDO 2017 - O entroido da cacharela
PARAUGAS DA LINGUA Coordinadora de Equipos de Normalización e Dinamización Lingüística da Barbanza.
CALENDARIO ADHESIVO - A coordinadora de ENDL do Barbanza elaborou o seguinte calendario adhesivo, que foi repartido entre o alumnado dos distintos centros da comarca.
Saída 5º e 6º ao Museo Massó - Fai unhas semanas os alumn@s de 5º e 6º fixemos a saída motivadora do proxecto deste curso. Esta vez visitamos o Museo Massó de Bueu. Podedes ver o ben que...
RELIXIÓN IES Pintor Colmeiro
- *LA DUDA* Título originalDoubtAño2008Duración104 min.País[image: Estados Unidos] Estados UnidosDirectorJohn Patrick ShanleyGuión John Patrick Shanley (Obr...
'Viaxes con gusto', con Alberto Ribas - O blogueiro* Alberto Ribas* pasou esta semana polas aulas de galego do IE Cañada Blanch para falar cos nosos alumnos de 1º, 2º e de 3º ESO sobre dúas das ...
Fin de semana en Gandarío - Como vos prometemos, aquí están as fotos do noso fin de semana no albergue de Gandarío. As fotos non recollen toda a diversión deses tres días, mais son o ...
Coordinadora ENDL Deza Tabeirós Terra de Montes
II Festa das palabras - Os ENDL da Estrada celebraron a II Festa das palabras en colaboración co concello. Durante o acto entregáronse os premios do II concurso de Micropoemas e ...
URXENCIAS - Este foi un dos vídeos elexidos dende o Colexio de O Irixo para o concurso de curtas organizado pola Coordinadora Comarcal dos equipos de Dinamización Ling...
No Baixo Miño en galego | Actividades e propostas dos EDLG desta zona
En galego,… máis e mellor - No que vai de curso o ENDL do CEIP de Randufe sacou os números 49, 50 e 51 do seu boletín. Nº 49 Nº 50 novembro 2014 en galego,. from ceiprandufe Nº 51 xan...
SILLEDA PARTICIPA! CON SP TI PARTICIPAS!
A Concellería de Cultura e Participación Cidadá programa un total de oito obradoiros para o rural - A Concellería de Cultura e Participación Cidadá, que dirixe Matías R. Da Torre, vén de programar para este ano unha variada oferta de obradoiros para dese...
Buratonegro. Club de lectura
5 curiosidades de animais que non coñecias - Compartimos o noso fascinante planeta cunha amplísima variedade de seres vivos, polo cal mentres máis coñecémolos e mentres máis sabemos deles, mellor. Par...
coordinadora EDL Verín Viana
PROMOCIÓN DA PELÍCULA "VILAMOR" NA NOSA COMARCA - Esta semana, algúns dos centros da comarca tivemos a oportunidade de acoller a promoción da película *Vilamor*, protagonizada tamén por un actor da zona: ...
III Concurso de microtextos “Terras do Umia” - Para participares preme na seguinte ligazón http://cotovia.org/micro/concursomicro.php
Coordenadora de Equipas de Normalizaci�n Ling��stica de Ferrolterra
Coordinadora de ENDL de Tabeir�s- Terra de Montes
CDEDLG DE VIGO E BISBARRA
17 de maio (26)
25 de novembro contra a violencia de xénero (1)
Agustín Fernández Paz (4)
Alfonso Daniel Rodríguez Castelao (3)
Antonio García Teijeiro (1)
Avelino Pousa Antelo (1)
Carlos Vila Sexto (1)
Celso Emilio Ferreiro (7)
Concello de Silleda (20)
Consellería de Educación (3)
Consello da Cultura Galega (2)
Coordinadora Comarcal Deza-Tabeirós-Montes (3)
CPI Atios Valdoviño (1)
Día da Ciencia en Galego (61)
Día da ilustración (3)
Día da Lingua Materna (2)
Día da Paz (3)
Día da Poesía (31)
Día da Violencia de Xénero (9)
Día de Rosalía (34)
Día do libro (1)
Dpto. de Inglés (1)
Faro de Vigo (3)
feito polos alumnos/as (5)
fotografar a lectura (2)
Francisco Fariña Busto (1)
IES Pintor Colmeiro (7)
Isaac Díaz Pardo (1)
José Ángel Docobo (1)
Juan Calderón Bustillo (1)
Kiko da Silva (1)
logos e carteis (3)
Luz Pozo Garza (1)
Manuel Caeiro Rodríguez (1)
María Gaetana Agnesi (1)
María Pilar García Negro (2)
María Victoria Otero Espinar (1)
Matías da Torre (1)
Mini e Mero (1)
Museo do Pobo Galego (2)
nais e pais (1)
nomeamos as aulas (23)
Nós cantar cantamos (16)
Nova Escola Galega (1)
Ofelia Lema Villar (1)
Olimpio Arca Caldas (4)
Ollos de aula (5)
porque me peta (68)
Programa de excelencia (8)
proxecto Antonio Fraguas (27)
Ramón de Valenzuela (4)
Ramón María Aller (3)
Raúl Gómez Pato (3)
Roberto Vidal Bolaño (1)
Rosalía de Castro (9)
Suso de Toro (8)
Taller de normalización (1)
Valedor do Pobo (1)
violencia de xénero (5)
Vitaminas para o galego (3)
Xabier P. Docampo (7)
Xoán Carlos García Porral (12)
Xosé Lueiro Lemos (2)
Xosé María Díaz Castro (2)
Xosé Neira Vilas (13)
Xosé Rodríguez González (4)
Xosé Vázquez Pintor (1)
Secretaría Xeral de Política Lingüística
A Mesa pola Normalización Lingüística
Coordinadora de Traballadores/as de Normalización da Lingua
Coordinadora Galega de Equipos de Normalización e Dinamización Linguística
Equipo de Normalización e Dinamización Lingüística do IES Pintor Colmeiro
Ver o meu perfil completo
Tema Ventá de imaxe. Con tecnoloxía de Blogger.